**Indledning****:**

For at udfærdige en jernbanesikkerhedsplan samt instruere, skal man være uddannet SR arbejdsleder eller sporspærringsleder/jernbanearbejdsleder.

Udfærdiger, og den der instruerer, skal være ansat ved – eller være indlejet til en entreprenør, der har fået anerkendt deres DS 21001 certifikat, til Ydelseskategori 1, *’Jernbanesikkerhedsmæssige ydelser’*, af Banedanmark. Dokumentation for Banedanmarks (Kvalitet & Sikkerhed) anerkendelse af DS 21001 certifikat skal kunne fremsendes, hvis det bliver efterspurgt.

**Generelt for udfyldelse af en Jernbanesikkerhedsplan:**

Der skal tages aktivt stilling til hvert enkelt punkt i skabelonen. Er punktet ikke relevant for det pågældende arbejde, påføres ”intet”. Punkterne må ikke slettes.

Ved revision og/eller en forlængelse af en tidligere godkendt jernbanesikkerhedsplan, skal den indsendes til fornyet godkendelse, og den skal kun indeholde de arbejder, som skal udføres i den periode som jernbanesikkerhedsplanen nu er gyldig for.

Ved ændring af arbejdsmetode, tilføjelse af opgaver, anvendelse af andre maskiner/redskaber, f.eks. fra stillads til lift m.m., skal der foretages en fornyet risikovurdering og jernbanesikkerheds-planen skal sendes ind til fornyet godkendelse.

Ønskes der revidering af gældende jernbanesikkerhedsplan, anføres de ønskede ændringer med rød tekst under det ønskede afsnit. Teksten der ønskes erstattet ~~overstreges~~, så ændringen tydeligt kan ses. Først efter godkendelse fra en Sikkerhedskoordinator, er ændringen gældende.

Der må ikke anvendes stationsforkortelser.

Det er den, der har udfærdiget planen, der skal indsende den fra egen mailadresse. Er det undtagelsesvis ikke muligt for udfærdiger af planen at sende fra egen mail, er det dog tilladt, at en anden gør det. I det tilfælde skal, udfærdiger af planen være med som cc.

Ved indsendelse af jernbanesikkerhedsplaner m.m. skal strækningsnummer, samt en kort beskrivelse af opgaven fremgå af emnefeltet og filnavnet, startende med strækningsnummer.  
*F.eks. Strækningsnummer\_sorø\_skinneudveksling\_xxx.* Hver mail må kun indeholde et strækningsnummer.

**Infrastruktur – vedligehold:**

*Landsdækkende planer ”strkn. alle”. Planer, der er gældende for flere strækninger ”strkn. flere”. Er der en ”station”, der ligger på flere strækninger, vælges den mest relevante.*

**Jernbanesikkerhedsplaner der ikke opfylder ovenstående krav, vil blive sendt retur.**

**Jernbanesikkerhedsplanen skal udfyldes på følgende måde:**

**Sidehoved:** Dato, godkendt af samt løbenummer er forbeholdt Sikkerhedskoordinatoren**.**

**ORF/ORS/SR:** Hvilket reglement, SR-ORF-ORS, der er gældende på arbejdsstedet. Foregår arbejdet hen over en systemgrænse skal der udfærdiges en plan for hvert reglement.

**Strækning:** F.eks. 23.

**Station/mellem stationer**: F.eks. Langå eller Struer – Vinderup.

**Bygherre Anlæg /Infrastruktur:** Her markeres med X, om det er Anlæg eller Infrastruktur/ vedligehold (Sikkerhedskoordinatorer i Kvalitet & Sikkerhed), der skal godkende jernbanesikkerhedsplanen. Dette er også gældende, når det er 3. Part / ekstern bygherre.

**Projektbeskrivelse:** Her beskrives kort hvilket projekt, arbejdet foregår under.

**Projekt-id og Kontraktnummer:** For Anlæg noteres begge numre. For Infrastruktur/vedligehold noteres kontraktnummer. Er der endnu ikke oprettet et kontraktnummer, påføres kontraktnavn samt kontaktperson fra Banedanmark.

**Ekstern bygherre – 3.part:** Her skrives navnet på bygherren. Den, der betaler og ejer opgaven. Det kan være DSB, Forsyningsselskab, Vejdirektoratet, private el. andre.

Husk at markere med X, om det er Anlæg eller Infrastruktur/ vedligehold (Sikkerhedskoordinatorer i Kvalitet & Sikkerhed), der skal godkende jernbanesikkerhedsplanen.

**Entreprenør, der har kontrakt med bygherre:** Navnet på entreprenøren, der har hovedopgaven/-kontrakten.

**DS 21001 certifikat-id:** Id fra DS 21001 certifikat.

**Udfærdiget af:** Dato, navn og telefonnummer på den, der har udfærdiget jernbanesikkerhedsplanen. Udfærdiger kan bede anden person, om at besigtige et arbejdssted.

**Firma:** Navn på virksomheden, hvor udfærdiger er ansat samt DS 21001 certifikat-id.

**Kompetencer:** Udfærdigers kompetence. SR 1/2, OR-S/F 1/2. Hastighedsnedsættelse skal fremgå, når det er aktuelt. Udfærdiger skal have gældende kompetencer jf. kompetenceoversigten i uddannelseskompendierne.

**Hvis indlejet,** **firmanavn:** Navn på virksomheden under hvis sikkerhedsansvar jernbanesikkerheds-planen udarbejdes samt DS 21001 certifikat-id.

**Besigtiget af/dato**: Her påføres navn og dato.

**Firma:** Navn på virksomheden, hvor besigtigers er ansat.

**Kompetencer:** Besigtigers kompetence. SR 1/2, OR-S/F 1/2 kompetence. Hastighedsnedsættelse skal fremgå, når det er aktuelt. Besigtiger skal have gældende kompetencer jf. kompetenceoversigten i uddannelseskompendiet.

**Besigtigelse foregået ved:** Besigtigelse foregår som udgangspunkt på arbejdsstedet, men kan i visse tilfælde, efter aftale med Banedanmarks Sikkerhedskoordinatorer, udføres ved hjælp af BaneGis, foto og andet, såfremt disse informationer med sikkerhed er opdateret.

***Definition af besigtigelse.***

*Besigtigelse af arbejdsstedet skal være fortaget indenfor 3 måneder.*

*At man har kendskab til arbejdsstedets fysiske forhold f.eks:*

* *Sporafstand*
* *Afstand til kørestrømsanlægget / - nærmeste skinne*
* *Er der plads til hegn mod trafikeret spor. LA kan være nødvendigt*
* *Udsigtsforhold*
* *Om der er plads til sporsætning af skinnekørende maskiner*
* *Hvilket område der skal spærres*
* *Vil arbejdet kræver dispensationer/tilladelser*
* *Andre forhold, der er nødvendige for god planlægning af jernbanesikkerheden i forhold til den konkrete opgave.*

***Undtaget besigtigelse:***

*Arbejder, hvor planlægningen foregår med Log – og fejlretningsbogen (”Logbogsplaner”) er undtaget besigtigelse. Det samme gør sig gældende for Kørsel med arbejde undervejs og bevægelige arbejder, som f.eks. maskinel sporjustering, skærveaflæsning, kørende vedligehold af køreledningsanlægget og lignende.***Punkter:**

Der skrives med tynd skrift.

**1. Periode for arbejdets udførelse:**

Dette er også gyldighedsperiode.

Det er det forventede planlagte tidsrum, og ikke bare resten af året.

**2. Arbejdsopgave:**

Her anføres kort og præcist, hvilket/hvilke konkrete arbejdsopgaver jernbanesikkerhedsplanen omfatter. F.eks. udveksling af sveller i sporskifte.

**3. Arbejdsområde/sted:**

F.eks. kilometrering, højre/venstrespor, hovedspor, spornummer, sporskiftenummer mellem PU 1a og PU 1b, ETCS stopmærke osv. evt. i form af en skitse / et billede som bilag, således at der ikke kan være tvivl om arbejdsområdets beliggenhed. Dokumentation i form af billede/skitse m.m. vil kunne blive forlangt.

**4. Systemgrænse:**

Her anføres, hvor grænsen mellem f.eks. SR, ORF og ORS ligger – strækning, station, banestykke, spor og km.

Udfyldes kun, hvis arbejdsstedet eller sporspærringen ligger op til grænsen.

**5. Hvilke maskiner, redskaber, stillads mv. anvendes der:**

F.eks. gravemaskine u/3 m, stillads og håndværktøj.

**6a. Hvilket arbejde foregår med vagtpost:**

F.eks. udveksling af svelleskruer med håndnøgle.

**6b. Særligt for vagtpost:**

F.eks. særlige alarmsignaler ved flere spor, om der anvendes godkendt teknisk udstyr, eller hvor der rømmes til, om der anvendes overkørsel og hvilken.

Hastighed og udsigtslængde noteres i log- og fejlretningsbog. Dette kan undlades, hvis det er vurderet forud, og de konkrete forhold fremgår af jernbanesikkerhedsplanen.

*Ved kombinerede arbejder, vagtpost/sporspærring, skal det præciseres hvilke arbejder, der skal udføres med vagtpost og i sporspærring.*

**7. Hvilket arbejde foregår i spærret spor:**

Her beskrives hvilke arbejdsopgaver, der foregår i spærret spor.

F.eks. udveksling af sporskiftedrev. Arbejde med maskine indenfor sikkerhedsafstanden.

Øvrige spor, der skal spærres under hele eller dele af arbejdet.

**8. Forhold vedr. arbejde:**

F.eks. hvordan passage af spor med maskine skal foregå. Er der lokale instrukser, der skal følges m.m.

Brug af SR hjælper/assisterende jernbanearbejdsleder ved flere arbejdshold.

Ved brug af assisterende jernbanearbejdsleder skal deres ansvar og opgaver være beskrevet på en sådan måde, at der ikke kan sås tvivl om ansvarsfordelingen.

**9. Forhold vedr. færden og adgangsveje:**

Der skal tages stilling til forholdet angående adgangsveje evt. som bilag.

Her beskrives, hvordan personer, materialer mm. kommer frem til arbejdsstedet, adgangsveje mm.

Det kan f.eks. være forbud mod at færdes særlige steder / områder, eller angivelse af særlige adgangsveje, evt. i form af en skitse eller et billede som bilag.

**10. Særligt arbejde:**

Hvilke dele af arbejdet foregår, som særligt arbejde og på hvilken betingelser.

**11. Hvordan sikres der mod overskridelse af sikkerhedsafstanden til trafikeret spor for personer:**

Her beskrives hvor og hvordan overskridelse af sikkerhedsafstand mod nabospor er planlagt sikret, enten med hegn, afskærmning, tydelig og fysisk hindring i terrænet, personsikring eller aftaler om undladelse af hegn m.v. ved f.eks. meget stor sporafstand. evt. i form af en skitse eller et billede som bilag.

**12a. Foregår der kørsel/arbejde undervejs med overvågede køretøjer / - med attest:**

Ja/nej. F.eks. kørsel efter SR § 71.

**12b. Foregår der kørsel/arbejde med ikke overvågede køretøjer / - uden attest / banevej køretøj:**

Ja/nej. Hvor foregår sporsætning.

**13. Hvordan sikres, der mod overskridelse af sikkerhedsafstanden til trafikeret spor for køretøjer/maskiner:**

*Med maskiner menes der gravemaskiner, kraner, lastbiler, dumpere mf. samt bevægelige dele og løftede emner på alle typer maskiner i øvrigt.*

F.eks. sporspærring, krøjestop eller maskinen er placeret fysisk, så den ikke kan overskride sikkerhedsafstanden mm.

Det er vigtigt, at det er beskrevet for hver enkelt maskine/køretøj, i henhold til pkt. 5, hvordan dette sikres mod overskridelse af sikkerhedsafstanden. F.eks. gravemaskine sikres med elektronisk krøjestop. MFS 100 vogne sikres med låsepaler og hængelås.

**14. Forhold ved overkørselsanlæg:**

F.eks. overkørsel afbrydes og meldes i uorden. Der etableres regulering af vejtrafik.

Om overkørslen skal bevogtes m.m.

**15. Sportekniske forhold:**

Her beskrives, hvis der skal træffes foranstaltninger ved sporanlæg, f.eks. restriktioner, særlige tilsyn eller særlige tilladelser i forhold til gældende regler, som har betydning for togkørslen, så som hastighedsnedsættelser.

Skal sporet idriftsættes af en ibrugtagningsansvarlig. Om der er returskinne, der skal overstroppes m.m.

16. Sikringstekniske forhold:

Her beskrives, hvis der skal træffes foranstaltninger ved sikringsanlæg, f.eks. restriktioner, særlige tilsyn eller særlige tilladelser i forhold til gældende regler som har betydning for togkørslen. F.eks. evt. aflåsning af sporskifter.

I signal A skal omkobles til 40 km/t. Sporisolation skal afkortes. Der skabes kunstig kontrol på spsk. 02.

Tilladelsesnummer til op-/aflåsning af sporskifter.

17a. Kørestrømstekniske forhold:

Her beskrives, om hele eller dele af arbejdet kræver kørestrømsafbrydelse samt hvis der skal træffes foranstaltninger ved kørestrømsanlæg, f.eks. restriktioner, særlige tilsyn eller særlige tilladelser i forhold til gældende regler. Om der skal og hvad der skal potientialudlignes. Det kan være henlagte skinner, stilladser mm. Evt. særlige forhold. F.eks. ved overskæring af skinner, at man sikrer returkredsløbet med overstropning.

17b. Hvordan sikres der mod overskridelse af respektafstanden for maskine/kran:

Højde-/krøjestop, maskinens placering m.m.

**17c. Sicat anlæg - ved kørestrømsafbrydelse:**

Et opmærksomhedspunkt. Der svares JA eller NEJ

18: Hastighedsnedsættelse:

Der svares JA eller NEJ. Skema for hastighedsnedsættelse udfyldes og vedhæftes som bilag.

**SR hastignedsættelser:**

Der indskrives placering af standsignaler for hastighedsnedsættelser.

**ORS hastignedsættelser:**

Der indskrives placering af mærker for hastighedsnedsættelser.

**ORF hastignedsættelser:**

Felterne udfyldes.

19. Bilag:

Sporspærringscirkulære, gravetilladelse, baliseplan, dispensationer, skema for hastignedsættelser m.m.

**20. Toghastighed, sikkerhedsafstand og udsigtslængde:**

Der indskrives toghastighed i nabospor og for de spor der skal arbejdes i (af hensyn til før og efter sporspærring), samt udsigtslængde når der er tale om arbejde med vagtpost.

**21. Toghastighed, sikkerhedszone**

**22. UHELD, UREGELMÆSSIGHEDER OG ALARMERING**

**23. Telefonliste:**

Her anføres kommunikationsmuligheder med relevant stationsbestyrer/Trafikledere f.eks. telefonnummer, navne og telefonnumre på Sikkerhedskoordinatoren, SR-arbejdsleder, sporspærringsleder, jernbanearbejdsleder, udfærdiger af jernbanesikkerhedsplan og i nødvendigt omfang den/de driftsansvarlige samt øvrige relevante personer.